ભોજનના દરેક સ્વાદમાં તીખાશનું ખાસ મહત્ત્વ છે. ભારતીય ભોજનમાં તીખી વાનગીનું વિશેષ મહત્ત્વ છે. આપણે ત્યાં ભોજનની શરૂઆત સ્વાદિષ્ટ ચટપટી વાનગીથી અને અંત ગળપણથી થતો હોય છે. ભારતમાં તો આક્રમક સ્વભાવની સ્ત્રીને પણ તીખા મરચાની ઉપમા આપવામાં આવી છે. ભારતીય ભોજનમાં વાનગીમાં તીખાશ લાવવા મરચું આધારસ્તંભ ગણાય છે. મરચાનો વઘાર કર્યા પછી ધમધમાટભરી સોડમ પ્રસરી જાય છે, જે ભૂખ ઉઘાડી દે છે.